11.-20. augustil leiab Põltsamaal aset rahvusvaheline noortevahetus. Nendel päevadel elavad ja tegutsevad Põltsamaa linnas 24 välismaalast Slovakkaist, Ungarist, Rootsist ja Itaaliast. Projekt ise kannab nime "Ühtsuses peitub jõud". Eesmärgiks on toetada  ühtekuuluvustunde teket ja sallivat mõtteviisi noorte hulgas ning suurendada teineteisemõistmist erinevatest kultuuridest pärit noorte hulgas. Projekt toetab noorte aktiivseks kodanikuks kujunemist laiemas mõttes ning käsitleb sidususe ja koostöö teemat inimeste ja Euroopa riikide vahel.